smcproject/ml-wiki-sentences huggingface dataset:
കൊല്ലം കോർപ്പറേഷന്റെ മേയറാണ് പ്രസന്ന ഏണസ്റ്റ് .
കൊല്ലം ജില്ലയിലെ ചവറയിൽ കുറ്റിവട്ടം പുത്തൻ കളീക്കൽ വീട്ടിൽ റ്റി.
പി.വർഗീസിന്റെയും മേരി വർഗീസിന്റെയും മകളായി 1964-ൽ ജനിച്ചു.
ഒരു സഹോദരനുണ്ട് (പ്രകാശ് പി വി).
1987-ൽ കൊല്ലം ഫാത്തിമ മാതാ നാഷണൽ കോളേജിൽ നിന്ന് സാമ്പത്തികശാസ്ത്രത്തിൽ ബിരുദമെടുത്തു.
സി.പി.എം. കൊല്ലം ജില്ലാ സെക്രട്ടറിയേറ്റ് അംഗം  എക്‌സ്.
ഏണസ്റ്റാണ് ഭർത്താവ്.
വിദ്യർത്ഥി രാഷ്ട്രീയത്തിലൂടെ പൊതുരംഗത്തു വന്നു.
എസ്.എഫ്.ഐ , ജനാധിപത്യ മഹിളാ അസ്സോസിയേഷൻ എന്നിവയുടെ ഭാരവാഹിയായിരുന്നു.
കൊല്ലം ഫാത്തിമ മാതാ കോളേജ് യൂണിയൻ വൈസ് ചെയർപേഴ്‌സൺ, 87 മുതൽ 91 വരെ 'സാക്ഷരത ഇൻസ്ട്രക്ടർ' എന്നീ നിലകളിൽ പ്രവർത്തിച്ചു.
കൊല്ലത്തെ എസ്.എഫ്.ഐ.യുടെ മുഖ്യസംഘാടകരിൽ ഒരാളായിരുന്നു.
സംഘടനയുടെ ജില്ലാകമ്മിറ്റി അംഗമായി പ്രവർത്തിച്ചു.
91-ൽ അഖിലേന്ത്യ ജനാധിപത്യ മഹിളാ അസോസിയേഷൻ ചവറ ഏരിയ പ്രസിഡന്റായി.
വിവാഹത്തെ തുടർന്ന് പ്രവർത്തനമണ്ഡലം കൊല്ലത്തേക്ക് മാറ്റി.
മൂന്നു ടേം മഹിള അസോസിയേഷൻ കൊല്ലം ഏരിയ സെക്രട്ടറി ആയിരുന്നു.
മൂന്നു തവണ കൊല്ലം കോർപ്പറേഷൻ കൗൺസിലറായി പ്രവർത്തിച്ചു.
2000-ത്തിൽ കൊല്ലം കോർപ്പറേഷന്റെ ആദ്യ കൗൺസിലിൽ പട്ടത്താനം ഡിവിഷനിൽനിന്ന് തിരഞ്ഞെടുക്കപ്പെട്ടു ;2005 ൽ  മുണ്ടയ്ക്കൽ ഡിവിഷനിൽനിന്നും തിരഞ്ഞെടുക്കപ്പെട്ടു.
അഞ്ചുവർഷം ടാക്‌സ് അപ്പീൽ കമ്മിറ്റിയുടെയും,  അഞ്ചുവർഷം ആരോഗ്യവിദ്യാഭ്യാസ സ്റ്റാൻഡിങ് കമ്മിറ്റിയുടെയും ചെയർപേഴ്‌സണായി പ്രവർത്തിച്ചു.
മൂന്നാം തവണ താമരക്കുളം ഡിവിഷനിൽനിന്നും മത്സരിക്കുകയും  തുടർന്ന് 2010ൽ കൊല്ലം കോർപ്പറേഷൻ മേയർ ആയിതിരഞ്ഞെടുകയും ചെയ്തു.
മാനവീയം സ്ത്രീപദവി പഠനകേന്ദ്രത്തിൽ സംസ്ഥാനതല ഫാക്കൽറ്റി ആയിരുന്നു.
2000-2011കാലയളവിൽ ജില്ലാ ശിശുക്ഷേമസമിതി സെക്രട്ടറിയും, 2001 മുതൽ 
2004 വരെ കേരള സംസ്ഥാന ശിശുക്ഷേമ സമതി എക്സിക്യൂട്ടീവ് കമ്മറ്റിയിൽ സ്റ്റാന്റിംഗ് കമ്മിറ്റി അംഗമായും പ്രവർത്തിച്ചു.
എൻ.എസ്.മെമ്മോറിയൽ ഇൻസ്റ്റിറ്റിയൂട്ട് ഓഫ് മെഡിക്കൽ സയൻസിന്റെയും മുണ്ടയ്ക്കൽ സർവീസ് സഹകരണബാങ്കിന്റെയും ഡയറക്ടർ ബോർഡ് അംഗയിരുന്നു.
ഇപ്പോൾ സി.പി.എം.കൊല്ലം ജില്ലാകമ്മറ്റി അംഗവും, ജനാധിപത്യമഹിള അസോസിയേഷൻ ജില്ലാ സെക്രട്ടറിയും സംസ്ഥാന എക്സിക്യൂട്ടീവ് അംഗവുമാണ്.
ref http://www.mathrubhumi.com/online/malayalam/news/story/602824/2010-11-05/kerala Archived 2010-11-19 at the Wayback Machine .
/ref അവലംബം Prasanna Earnest എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്രസന്ന ജയവർദ്ധനെ ഇംഗ്ലീഷ് വിലാസം https://ml.wikipedia.org/wiki/Prasanna_Jayawardene
ഒരു മുൻ ശ്രീലങ്കൻ ക്രിക്കറ്റ് കളിക്കാരനാണ് പ്രസന്ന ജയവർദ്ധനെ എന്നറിയപ്പെടുന്ന ഹെവാസന്ദാച്ചിഗെ അസിരി പ്രസന്ന വിശ്വനനാഥ് ജയവർദ്ധനെ ( സിംഹള : හේවාසන්දච්චිගේ ආසිරි ප්රසන්න විශ්වනාත් ජයවර්ධන, ജനനം: 10 സെപ്റ്റംബർ 1979) ശ്രീലങ്കയ്ക്കു വെണ്ടി ടെസ്റ്റ്, ഏകദിന മത്സരങ്ങൾ കളിച്ച ഇദ്ദേഹം ഒരു വലംകൈയ്യൻ ബാറ്റ്സ്മാനും വിക്കറ്റ് കീപ്പറുമായിരുന്നു.
58 ടെസ്റ്റുകളിൽ ശ്രീലങ്കയുടെ വിക്കറ്റ് കീപ്പറായി ഇദ്ദേഹം സേവനമനുഷ്ഠിച്ചു.
അന്താരാഷ്ട്ര ക്രിക്കറ്റിൽ നിന്ന് വിരമിക്കൽ പ്രഖ്യാപിച്ചിട്ടില്ലെങ്കിൽ കൂടിയും, 2015 ഏപ്രിലിനുശേഷം അദ്ദേഹം അന്താരാഷ്ട്ര ക്രിക്കറ്റിൽ കളിച്ചിട്ടില്ല .
19-ആം വയസിൽ തന്നെ 1998-ലെ പാകിസ്താൻ പര്യടനത്തിനായുള്ള ടീമിൽ ജയവർദ്ധനെ ഇടം പിടിച്ചു , ചെറുപ്രായത്തിൽ തന്നെ ടീമിലെത്തിയതിനാൽ ദീർഘ നാളത്തെ ഒരു കരിയർ അദ്ദേഹത്തിന് മുന്നിലുണ്ടായിരുന്നു, എന്നാൽ 2000-ൽ കുമാർ സംഗക്കാര രംഗപ്രവേശനം ചെയ്തതോടു കൂടി അദ്ദേഹത്തിന് സംഗക്കാരയ്ക്കു വേണ്ടി ടീമിൽ നിന്ന് വഴിമാറേണ്ടി വന്നു.
റോമേഷ് കലുവിതരണ മികച്ച ഫോമിലായതിനാൽ, ആദ്യകാലങ്ങളിൽ പലപ്പോഴും അദ്ദേഹത്തിന് ആവശ്യത്തിന് മത്സരങ്ങളിൽ കളിയ്ക്കാൻ സാധിച്ചിരുന്നില്ല.
എന്നാൽ പിന്നീട് ശ്രീലങ്കൻ ടീമിനായി കുറച്ച് മത്സരങ്ങൾ കളിക്കാൻ അദ്ദേഹത്തിന് കഴിഞ്ഞു.
ശ്രീലങ്കൻ സെലക്ടർമാർക്ക് സംഗക്കാരയുടെ ജോലിഭാരത്തേപ്പറ്റി ആശങ്കയുണ്ടായപ്പോൾ, 2004 സിംബാബ്‌വെയ്ക്കെതിരായ പരമ്പരയിൽ ജയവർദ്ധനയേയെ വീണ്ടും ടീമിലുൾപ്പെടുത്തി.
28 ജൂൺ 2000-ൽ പാകിസ്താനെതിരായ മൂന്നാം ക്രിക്കറ്റ് ടെസ്റ്റിലായിരുന്നു ജയവർധനയുടെ ടെസ്റ്റ് ക്രിക്കറ്റ് അരങ്ങേറ്റം, ഈ മത്സരത്തിൽ ശ്രീലങ്ക മൂന്ന് ദിവസം ബാറ്റ് ചെയ്തെങ്കിലും മഴ കളി തടസ്സപ്പെടുത്തിയതിനാൽ ജയവർധനയ്ക്ക് ബാറ്റ് ചെയ്യുനതിനോ കീപ്പിങ്ങ് ചെയ്യുന്നതിനോ അവസരം ലഭിച്ചില്ല .
ജയവർധനെ തന്റെ ഏറ്റവും മികച്ച ടെസ്റ്റ് സ്കോർ കണ്ടെത്തിയത് 2009 നവംബറിൽ ഇന്ത്യയ്ക്കെതിരായുള്ള ആദ്യ ടെസ്റ്റിലായിരുന്നു, ഈ മത്സത്തിൽ 154 റൺസ് നേടിയ ജയവർദ്ധനെ പുറത്താകാതെ നിന്നു, സമനിലയിലെത്തിയ ഈ മത്സരത്തിലെ കളിയിലെ താരം ഇരട്ടശതകം പൂർത്തിയാകിയ മഹേല ജയവർദ്ധനെയായിരുന്നു .
2015 ജനുവരി മൂന്നിന് വെല്ലിംഗ്ടണിൽ ന്യൂസിലാൻഡുമായി നടന്ന രണ്ടാം ക്രികക്റ്റ് ടെസ്റ്റാണ് ജയവർദ്ധനെയുടെ ഒടുവിലത്തെ അന്താരാഷ്ട്ര മത്സരം.
ഈ മത്സരത്തിൽ രണ്ടിന്നിംഗ്സുകളിലുമായി 16 റൺസായിരുന്നു ജയവർദ്ധനെയുടെ സംഭാവന, ഈ മത്സരത്തിൽ ലങ്ക 193 റൺസിന്റെ കൂറ്റൻ തോൽവി ഏറ്റുവാങ്ങി .
സംഗക്കാര എന്ന സ്പെഷ്യലിസ്റ്റ് വിക്കറ്റ്കീപ്പർ ബാറ്റ്സ്മാൻ ടീമിലുള്ളതിനാൽ മൂന്നാം നമ്പറിൽ ബാറ്റ് ചെയ്യാൻ ജയവർധനയ്ക്ക് അവസരം കുറാവായിരുന്നു.
എന്നിരുന്നാലും ശ്രീലങ്കൻ സെലക്ടർമാർ പിന്നിട് ഇവർ രണ്ട് പേർക്കും ഒരേ ടീമിൽ കളിയ്ക്കാൻ അവസരം നൽകി.
സംഗക്കാരയെ ഒരു മുനിര ബാറ്റ്സ്മാനായും ജയവർദ്ധനെയെ മധ്യനിരയിലെ കീപ്പറായും കളിപ്പിച്ചു.
2007 നവംബർ 8 ന് ഓസ്‌ട്രേലിയയ്‌ക്കെതിരായ ശ്രീലങ്കയുടെ ആദ്യ ടെസ്റ്റിൽ സംഗക്കാരയ്ക്ക് പരിക്കേറ്റതിനെ തുടർന്ന് ജയവർദ്ധനയ്ക്ക് ശ്രീലങ്കൻ ടീമിലെ കീപ്പർ പദവി തിരികെ ലഭിച്ചു.
ഡിസംബറിൽ ഇംഗ്ലണ്ടിനെതിരായ ടെസ്റ്റ് പരമ്പരയിൽ ജയവർധന രണ്ട് സുപ്രധാന അർദ്ധസെഞ്ച്വറികളും ഒമ്പത് ക്യാച്ചുകളും നേടി.
2011 മെയ് 27 ന് കാർഡിഫിലെ സ്വാലെക് സ്റ്റേഡിയത്തിൽ ഇംഗ്ലണ്ടിനെതിരെ നടന്ന മത്സരത്തിൽ ജയവർദ്ധനെ 112 റൺസ് നേടി.
2003 ഏപ്രിൽ മൂന്നിന് ഷാർജയിൽ വച്ച് പാകിസ്താനെതിരെയായിരുന്നു അദ്ദേഹത്തിന്റെ ഏകദിന അരങ്ങേറ്റം, ഈ കളിയിൽ അദ്ദേഹം ഗോൾഡൻ ഡക്ക് ആയിരുന്നു .
ഏകദിന മത്സരങ്ങളിൽ ജയവർദ്ധനെയ്ക്ക് ഒരിക്കൽ പോലും ശോഭിക്കാൻ കഴിഞ്ഞില്ല, ആറ് മത്സരങ്ങൾ കളിച്ച അദ്ദേഹത്തിന് 5.40 ശരാശാരിയോടു കൂടി 27 റൺസ് മാത്രമാണ് കണ്ടെത്താൻ കഴിഞ്ഞത്.
സ്ഥിതിവിവരക്കണക്കുകൾ ടെസ്റ്റ് ശതകങ്ങൾ
പ്രസന്ന ജയവർദ്ധനെ നേടിയ ടെസ്റ്റ് സെഞ്ച്വറികളുടെ സ്ഥിതിവിവരകണക്കുകൾ.
റൺസ് നിരയിൽ, * പുറത്താകാത്തതിനെ സൂചിപ്പിക്കുന്നു നിരയുടെ ശീർഷകം മത്സരം എന്നത് കളിക്കാരന്റെ കരിയറിലെ മത്സരത്തിന്റെ എണ്ണത്തിനെ സൂചിപ്പിക്കുന്നു.
ക്രമം റൺസ് മത്സരം എതിരാളി നഗരം, രാജ്യം വേദി വർഷം 1 120 * 10 ബംഗ്ലാദേശ് കൊളംബോ , ശ്രീലങ്ക സിൻഹളീസ് സ്പോർട്ട്സ് ക്ലബ് ഗ്രൗണ്ട് 2007 2 154 * 28 ഇന്ത്യ അഹമ്മദാബാദ് , ഇന്ത്യ സർദാർ പട്ടേൽ സ്റ്റേഡിയം 2009 3 112 36 ഇംഗ്ലണ്ട് കാർഡിഫ് , വെയിൽസ് സ്വാലെക് സ്റ്റേഡിയം 2011 4 120 43 പാകിസ്താൻ അബുദാബി , യുണൈറ്റഡ് അറബ് എമിറേറ്റ്സ് ഷെയ്ഖ് സായിദ് സ്റ്റേഡിയം 2011 അവലംബം
മാൽക്കം ഡൊണാൾഡ്‌സൺ ഇംഗ്ലീഷ് വിലാസം https://ml.wikipedia.org/wiki/Malcolm_Donaldson
ലണ്ടനിലെ സെന്റ് ബർത്തലോമിയോസ് ഹോസ്പിറ്റലിലെ ഫിസിഷ്യൻ അക്കൗച്ചറും അവിടെ കാൻസർ ഡിപ്പാർട്ട്‌മെന്റ് ഡയറക്ടറുമായിരുന്നു മാൽക്കം ഡൊണാൾഡ്‌സൺ FRCS FRCOG (27 ഏപ്രിൽ 1884 - 16 മാർച്ച് 1973) .
1912-ൽ അദ്ദേഹം കേംബ്രിഡ്ജ് സർവകലാശാലയിൽ വൈദ്യശാസ്ത്രം പഠിച്ചു ഡോക്ടറായി യോഗ്യത നേടി (MB BCH).
ഒന്നാം ലോകമഹായുദ്ധസമയത്ത് അദ്ദേഹം റോയൽ ആർമി മെഡിക്കൽ കോർപ്സിൽ ഉദ്യോഗസ്ഥനായി സേവനമനുഷ്ഠിച്ചിരുന്നു.
യുദ്ധാനന്തരം, പൊതുജനങ്ങൾക്കായി ദേശീയ കാൻസർ വിദ്യാഭ്യാസം പ്രോത്സാഹിപ്പിക്കുന്നതിനുള്ള ശ്രമങ്ങൾക്ക് അദ്ദേഹം നേതൃത്വം നൽകി.
പക്ഷേ അദ്ദേഹത്തിന്റെ ശ്രമങ്ങൾ ചെറുത്തുനിന്നു.
ഡൊണാൾഡ്‌സൺ നാഷണൽ റേഡിയം കമ്മീഷൻ വൈസ് ചെയർമാനും മെഡിക്കൽ റിസർച്ച് കൗൺസിലിന്റെ റേഡിയോളജി കമ്മിറ്റി അംഗവും റോയൽ കോളേജ് ഓഫ് ഒബ്‌സ്റ്റട്രീഷ്യൻസ് ആൻഡ് ഗൈനക്കോളജിസ്റ്റിന്റെ സ്ഥാപക സഹകാരിയുമായിരുന്നു.
മാൽഗുഡി ഡെയ്സ് ഇംഗ്ലീഷ് വിലാസം https://ml.wikipedia.org/wiki/Malgudi_Days_(short_story_collection)
ഇന്ത്യൻ നോവലിസ്റ്റായ ആർ.കെ. നാരായണന്റെ ചെറുകഥാ സമാഹാരമാണ് മാൽഗുഡി ഡെയ്സ് (Malgudi Days).
1943 ൽ ഇന്ത്യൻ തോട്ട് പബ്ലിക്കേഷൻസ് ആണ് ഈ പുസ്തകം പ്രസിദ്ധീകരിച്ചത്.
1982 ൽ പെൻഗ്വിൻ ക്ലാസ്സിക്സ് ഈ പുസ്തകം ഇന്ത്യക്ക് പുറത്ത് പുനഃപ്രസിദ്ധീകരിച്ചു.
ഈ ചെറുകഥാ സമാഹാരത്തിലെ എല്ലാ കഥകളുടെയും പശ്ചാത്തലം തെക്കേ ഇന്ത്യയിലെ സാങ്കല്പിക പട്ടണമായ മാൽഗുഡി എന്ന പട്ടണമാണ്.
ഓരോ കഥകളിലും ഓരോ മാൽഗുഡിക്കാരുടെ ജീവസ്സുറ്റ ജീവതമാണ്  ചിത്രീകരിക്കുന്നത്.
1986 ൽ ഈ ചെറുകഥാസമാഹാരത്തിലെ ചിലകഥകളുൾപ്പെടുത്തി മാൽഗുഡി ഡെയ്സ് എന്ന ചെലിവിഷൻ പരമ്പര പുറത്തിറങ്ങിയിരുന്നു, ഈ പരമ്പര സംവിധാനം ചെയ്തത് ശങ്കർ നാഗ് ആണ്.
മാൽഗോർസാറ്റ ഗോർസ്ക ഇംഗ്ലീഷ് വിലാസം https://ml.wikipedia.org/wiki/Ma%C5%82gorzata_G%C3%B3rska
യൂറോപ്പിലെ അവസാനത്തെ യഥാർത്ഥ മരുഭൂമി പ്രദേശങ്ങളിലൊന്നായ വടക്കുകിഴക്കൻ പോളണ്ടിലെ റോസ്പുഡ താഴ്‌വരയെ സംരക്ഷിക്കാനുള്ള പ്രസ്ഥാനത്തിൽ അവിഭാജ്യ പങ്കുവഹിച്ച പോളിഷ് ആക്ടിവിസ്റ്റും സംരക്ഷകയുമാണ് മാൽഗോർസാറ്റ ഗോർസ്ക.
പോളണ്ടിലെ പോഡ്‌ലാസ്കി വോയ്‌വോഡ്‌ഷിപ്പിലെ ട്ര്‌സിയാൻ മേഖലയിൽ നിന്നാണ് അവർ വരുന്നത്.
പോളിഷ് സൊസൈറ്റി ഫോർ ദി പ്രൊട്ടക്ഷൻ ഓഫ് ബേർഡ്സിനായി മാൽഗോർസാറ്റ ഗോർസ്ക പ്രവർത്തിക്കുന്നു.
റോസ്പുഡ താഴ്‌വരയെ സംരക്ഷിക്കുന്നതിനായി 2002 മുതൽ വിയ ബാൾട്ടിക്ക എക്സ്പ്രസ് വേയുടെ ആസൂത്രിത വഴി മാറ്റുന്നതിനായി അവർ ഒരു കാമ്പെയ്‌ൻ നടത്തുകയാണ്.
2002 ൽ ജാഡ്‌വിഗ ലോപോട്ട സമ്മാനം നേടിയതിനുശേഷം 2010 ൽ ചരിത്രത്തിലെ രണ്ടാമത്തെ പോളണ്ടുകാരനെന്ന നിലയിൽ അവർ നേടിയ നേട്ടങ്ങൾക്ക് ഗോൾഡ്മാൻ പരിസ്ഥിതി സമ്മാനം നൽകി.
ഇതിനുപുറമെ ഭർത്താവിനൊപ്പം അവർ ബീബർസ താഴ്‌വരയിൽ ഒരു ഇക്കോടൂറിസം കുടുംബം നടത്തുന്നു.
റോസ്പുഡ താഴ്‌വര സംരക്ഷിക്കുന്നതിനുള്ള സംഭാവന The Rospuda Valley, in the north eastern Poland, is one of Europe’s last undisturbed wildernesses , recognized widely for its beauty and environmental significance.
It is home to endangered eagles and other bird species, orchids, lynxes, wolves, elk, wild boars, otters and beavers.
റോസ്പുഡ താഴ്‌വരയിലെ സവിശേഷവും ശൂന്യവുമായ പ്രദേശങ്ങളിലൂടെ ബാൾട്ടിക്ക എക്സ്പ്രസ് വേ നിർമ്മിക്കാനുള്ള പദ്ധതികൾ ആരംഭിച്ചപ്പോൾ പദ്ധതികളിൽ മാറ്റം വരുത്താൻ രാഷ്ട്രീയക്കാരെ പ്രേരിപ്പിക്കുന്നതിനായി മഗോർസാറ്റ ഗോർസ്ക തന്റെ പ്രചരണം ആരംഭിച്ചു.
2002 ൽ ഡബ്ല്യുഡബ്ല്യുഎഫ് പോളണ്ട്, ഗ്രീൻപീസ്, പോളിഷ് ഗ്രീൻ നെറ്റ്‌വർക്ക്, പോളിഷ് സൊസൈറ്റി ഫോർ പ്രൊട്ടക്ഷൻ ഓഫ് ബേർഡ്സ് എന്നിവയുൾപ്പെടെയുള്ള സംഘടനകളുടെയും പ്രവർത്തകരുടെയും ഒരു കൂട്ടായ്മ അവർ വികസിപ്പിച്ചു.
പൊതു പ്രസ്ഥാനത്തിന്റെ സഹസംഘാടകയായിരുന്നു അവർ.
ഈ സമയത്ത് ആളുകൾ അവരുടെ ആശയങ്ങൾ പിന്തുണയ്ക്കുന്നതിനായി പച്ച റിബൺ ധരിച്ചു.
മാൽഗോർസാറ്റ ഗോർസ്ക മാധ്യമങ്ങളിൽ സജീവമായിരുന്നു.
അവർ അഭിമുഖങ്ങൾ നൽകി നിരവധി സംവാദങ്ങളിൽ പങ്കെടുത്തു.
അവരുടെ പ്രവർത്തനങ്ങൾ പലപ്പോഴും മാസികയ്ക്കും പത്ര ലേഖനങ്ങൾക്കും വിഷയമായിരുന്നു.
2004 ൽ പോളണ്ട് യൂറോപ്യൻ യൂണിയനിൽ ചേർന്നപ്പോൾ നാച്ചുറ 2000 പ്രോഗ്രാമിന് നന്ദി പറഞ്ഞ് റോസ്പുഡ വാലി ഒരു സംരക്ഷിത പ്രദേശമായി മാറി.
എന്നിരുന്നാലും, പോളിഷ് സർക്കാരുമായുള്ള അവരുടെ ചർച്ചകൾ അപ്പോഴും പ്രതീക്ഷിച്ച ഫലം നൽകിയില്ല.
2007 ൽ യൂറോപ്യൻ കമ്മീഷൻ കേസ് കോർട്ട് ഓഫ് ജസ്റ്റിസ് ഓഫ് ദി യൂറോപ്യൻ യൂണിയനിലേക്ക് മാറ്റി.
അവസാനം യൂറോപ്യൻ പാർലമെന്റ് വിഷയത്തിൽ ഒരു റിപ്പോർട്ട് തയ്യാറാക്കി.
അതേസമയം, ആസൂത്രിതമായ റൂട്ട് പോളിഷ് നിയമവുമായി പൊരുത്തപ്പെടുന്നില്ലെന്ന് പോളിഷ് കോടതികൾ മൂന്ന് തവണ പ്രഖ്യാപിച്ചു.
എട്ട് വർഷത്തെ പോരാട്ടത്തിന് ശേഷം, 2009 മാർച്ചിൽ, പോളിഷ് സർക്കാർ റൂട്ട് മാറ്റുമെന്നും റോസ്പുഡ താഴ്‌വരയുമായി ബന്ധിപ്പിക്കില്ലെന്നും പ്രഖ്യാപിച്ചു.
യഥാർത്ഥ ലക്ഷ്യം കൈവരിച്ചിട്ടും, Małgorzata Górska അവിടെ നിന്നില്ല.
Knyszyn Primeval ഫോറസ്റ്റ്, Biebrza Marshes, Augustów Primeval ഫോറസ്റ്റ് എന്നിവയുടെ സംരക്ഷിത പ്രദേശങ്ങളിൽ നുഴഞ്ഞുകയറാതിരിക്കാൻ ഒരു റൂട്ട് മാറ്റം ആവശ്യമായിരുന്നു.
ഒടുവിൽ, 2009 ഒക്‌ടോബർ 20-ന് ഈ വിവാദ റൂട്ട് സെക്ഷനുകൾക്കായി ഒരു റൂട്ടിംഗ് ആസൂത്രണം ചെയ്യുകയും ഈ ഭൂപ്രദേശങ്ങളെ നാശത്തിൽ നിന്ന് രക്ഷിക്കുകയും ചെയ്തു.
ഗോൾഡ്മാൻ പരിസ്ഥിതി സമ്മാനത്തിനും ചടങ്ങിനുമുള്ള അപേക്ഷ
2010-ൽ, ബാങ്ക്വാച്ചുമായി ബന്ധപ്പെട്ടിരിക്കുന്നതും 2004-ലെ ഗോൾഡ്‌മാൻ പരിസ്ഥിതി പുരസ്‌കാര ജേതാവുമായ മനാന കൊച്ച്‌ലാഡ്‌സെ , ആ വർഷത്തെ സമ്മാനത്തിലേക്ക് മൽഗോർസാറ്റ ഗോർസ്കയെ നാമനിർദ്ദേശം ചെയ്തു.
ബാങ്ക് വാച്ചിന്റെ പങ്കാളിയായ പോളിഷ് ഗ്രീൻ നെറ്റ്‌വർക്ക് ഓർഗനൈസേഷനാണ് ഗോൾഡ്മാൻ പ്രൈസിനുള്ള അപേക്ഷ ആരംഭിച്ചത്.
സമ്മാനം നേടിയപ്പോൾ, സാൻ ഫ്രാൻസിസ്കോയിൽ നടന്ന ചടങ്ങിലേക്ക് അവളെ ക്ഷണിച്ചു.
എന്നാൽ അതിനുമുമ്പ് അവൾ നിരവധി മീറ്റിംഗുകളിൽ പങ്കെടുത്തു.
അവരിൽ ഒരാൾ അമേരിക്കൻ പ്രസിഡന്റ് ബരാക് ഒബാമയ്‌ക്കൊപ്പമാണ്.
അവലംബം പുറംകണ്ണികൾ The Goldman Environmental Prize An article about Małgorzata Górska - wildeurope.org An article about Małgorzata Górska - ec.europa.eu report prepared by NGOs concerning the Via Baltica Expressway
മാൽക്കം മാർഷൽ ഇംഗ്ലീഷ് വിലാസം https://ml.wikipedia.org/wiki/Malcolm_Marshall
മാൽക്കം മാർഷൽ (ഏപ്രിൽ 18, 1958 - നവംബർ 4, 1999) വെസ്റ്റിൻഡീസ് ക്രിക്കറ്റ് ടീമിനുവേണ്ടി കളിച്ച എക്കാലത്തെയും മികച്ച ഫാസ്റ്റ് ബോളറായിരുന്നു.
ഒരു ഫാസ്റ്റ് ബോളർക്കുവേണ്ട ശരീരഘടന ഇല്ലാതിരുന്നിട്ടും ടെസ്റ്റ് ക്രിക്കറ്റിൽ മാർഷൽ കൈവരിച്ച നേട്ടങ്ങൾ അനുപമമാണ്.
ആറടിയിൽ താഴെയായിരുന്നു അദ്ദേഹത്തിന്റെ ഉയരം.
വെസ്റ്റ്ൻ‌ഡീസിന്റെ ഫാസ്റ്റ് ബോളിംഗ് ഇതിഹാസങ്ങളായ ജോയൽ ഗാർനർ , കട്ലി ആംബ്രോസ് , കോർട്ണി വാൽ‌ഷ് എന്നിവർക്കൊക്കെ ആറര അടിയിലേറെയായിരുന്നു ഉയരമെന്നോർക്കണം.
ടെസ്റ്റ് ക്രിക്കറ്റിൽ ഇരുന്നൂറു വിക്കറ്റുകളിലേറെ നേടിയിട്ടുള്ള കളിക്കാരിൽ ഏറ്റവും മികച്ച ശരാശരി ഇദ്ദേഹത്തിന്റേതാണ്(20.94).
സാധാരണ ഫാസ്റ്റ് ബോളർമാരിൽ നിന്നും വ്യത്യസ്തമായി ബാറ്റിംഗിലും കഴിവുതെളിയിച്ചിരുന്നു മാർഷൽ.
വെസ്റ്റിൻഡീസിനു വേണ്ടി 81 ടെസ്റ്റ് മത്സരങ്ങളിൽ നിന്നായി 376 വിക്കറ്റുകളും 1,810 റൺസും നേടിയിട്ടുണ്ട്.
രാജ്യാന്തര ക്രിക്കറ്റിൽ നിന്നും വിരമിച്ചശേഷം വെസ്റ്റിൻഡീസിന്റെ പരിശീലകനായും സേവനമനുഷ്ഠിച്ചു.
ക്യാൻസർ രോഗം മൂലം 1999 നവംബർ നാലിന് നാൽപ്പത്തൊന്നാം വയസിൽ അദ്ദേഹം അന്തരിച്ചു.
മാൽഗുഡി ഇംഗ്ലീഷ് വിലാസം https://ml.wikipedia.org/wiki/Malgudi A drawing by R. K. Laxman for his brother R.K. Narayan's malgudi Days
ആർ.കെ.നാരായൺ എന്ന പ്രശസ്തനായ ദക്ഷിണേന്ത്യൻ സാഹിത്യകാരന്റെ  ഭാവനയിൽ വിരിഞ്ഞ സാങ്കൽപ്പികമായ ഒരു പട്ടണമാണ് മാൽഗുഡി .
ആർ. കെ. നാരായണിന്റെ മിക്ക രചനകളും ഈ പട്ടണത്തെ പശ്ചാത്തലമാക്കിയാണ്.
1935ലെ സ്വാമിയും സുഹൃത്തുക്കളും എന്ന ആദ്യനോവലിൽത്തുടങ്ങി ഒന്നൊഴിച്ചുള്ള അദ്ദേഹത്തിന്റെ 15 നോവലുകളുടെയും പശ്ചാത്തലം മാൽഗുഡി പട്ടണമാണ്.
നാരായൺ മാൽഗുഡിയെ ഇന്ത്യയുടെ സൂക്ഷ്‌മജഗത്തായി വിജയകരമായി ചിത്രീകരിച്ചു.
പത്തൊൻപതാം നൂറ്റാണ്ടിലെ ഒരു സാങ്കൽപ്പിക ബ്രിട്ടീഷ് ഉദ്യോഗസ്ഥനായ സർ ഫ്രെഡ്രിക് ലോലിയാണ് മാൽഗുഡി ഡെയ്സിൽ സൂചിപ്പിച്ചതുപോലെ ഏതാനും ഗ്രാമങ്ങൾ സംയോജിപ്പിച്ച് മാൽഗുഡി പട്ടണം വികസിപ്പിച്ചെടുത്തത്.
സർ ഫ്രെഡ്രിക് ലോലിയുടെ കഥാപാത്രം 1905-ൽ മദ്രാസ് ഗവർണറായിരുന്ന ആർതർ ലോലിയെ അടിസ്ഥാനമാക്കിയുള്ളതാകാം.
എന്നാൽ ഇപ്പോൾ ഷിമോഗ എം‌പി (ലോക്സഭാ മണ്ഡലം) അരസലു റെയിൽ‌വേ സ്റ്റേഷനെ ( ഷിമോഗ-തലഗുപ്പ റെയിൽ‌വേ ലൈനിലെ ഒരു ചെറിയ സ്റ്റേഷൻ) മാൽ‌ഗുഡി റെയിൽ‌വേ സ്റ്റേഷൻ എന്ന് പുനർ‌നാമകരണം ചെയ്യണമെന്ന് ഇന്ത്യൻ റെയിൽ‌വേയോട് അഭ്യർത്ഥിച്ചു.
ഭൂമിശാസ്ത്രവും ഉത്ഭവവും
സാങ്കൽപ്പിക മെംപി വനത്തിന് സമീപം മൈസൂർ, മദ്രാസ് സംസ്ഥാനങ്ങളുടെ അതിർത്തിയിൽ, മദ്രാസിൽ നിന്ന് ഏതാനും മണിക്കൂറുകൾ അകലെ സരയു നദിയുടെ തീരത്താണ് മാൽഗുഡി സ്ഥിതി ചെയ്യുന്നത്.
മാൽഗുഡി ഫിക്ഷൻ സൃഷ്ടിയാണെന്ന നാരായണിന്റെ വാദം വായനക്കാർക്ക് അതിന്റെ യഥാർത്ഥ സ്ഥാനം ഒരു വശത്ത് ഒരു നദിയും മറുവശത്ത് ഒരു വനവും, മാൽഗുഡിക്ക് സമാനമായ കെട്ടിടങ്ങളും പാതകളും, ലോലി റോഡ്, വെറൈറ്റി ഹാൾ, ബോംബെ ആനന്ദ് ഭവൻ എന്നിവയുള്ള മൈസൂർ ആണെന്ന് ഊഹിക്കുന്നതിൽ നിന്ന് പിന്തിരിപ്പിച്ചിട്ടില്ല.
സാധ്യമായ മറ്റ് 'സ്ഥലങ്ങളിൽ', പഴയ സംസ്ഥാനമായ മൈസൂരിലെ കാവേരി നദിയുടെ തീരത്ത് സ്ഥിതി ചെയ്യുന്ന ലാൽഗുഡി , യാദവ്ഗിരി എന്നിവ ഉൾപ്പെടുന്നു.
മാൽഗുഡി - മല്ലേശ്വരം, ബസവനഗുഡി എന്നീ രണ്ട് ബാംഗ്ലൂർ പ്രദേശങ്ങളുടെ പേരുകളുടെ ഒരു ലയനമായിരുന്നു.
കഥ കെട്ടിച്ചമച്ചതാണ്.
1930 സെപ്റ്റംബറിൽ ഒരു ശുഭദിനമായ വിജയദശമിയിൽ അദ്ദേഹം ഈ നഗരം സൃഷ്ടിച്ചു.
പുതിയ ശ്രമങ്ങൾ ആരംഭിക്കുന്നതിനുള്ള ഒരു നല്ല ദിവസമായി അദ്ദേഹത്തിന്റെ മുത്തശ്ശി തിരഞ്ഞെടുത്തതായിരുന്നു ആ ദിനം.
ആദ്യം ഒരു റെയിൽ‌വേ സ്റ്റേഷൻ മനസ്സിൽ കണ്ടതായി തന്റെ ജീവചരിത്രകാരന്മാരായ സൂസൻ, എൻ. റാം എന്നിവരുമായി നടത്തിയ അഭിമുഖത്തിൽ അദ്ദേഹം സൂചിപ്പിച്ചു.
സാവധാനം അദ്ദേഹം അതിന് മാൽഗുഡി എന്ന പേര് നൽകി.
മാൽപ്പീജിയേസീ
മാൽപീജൈൽസ് നിരയിലെ ഒരു സസ്യകുടുംബമാണ് മാൽപ്പീജിയേസീ (Malpighiaceae) .
ഏതാണ്ട് 73 ജനുസുകളിലായി 1315 സ്പീഷിസുകൾ ഈ കുടുംബത്തിലുണ്ട്.
ഇവയിലെല്ലാം തന്നെ മധ്യരേഖാപ്രദേശങ്ങളിലോ അർദ്ധ‌മധ്യരേഖാപ്രദേശത്തോ ആണ് കാണുന്നത്.
ഏതാണ്ട് 80% ജനുസുകളും 90% സ്പീഷിസുകളും പുതുലോകത്താണ് കണുന്നത്.
ഈ കുടുംബത്തിലെ വളരെയെറെ ഉപയോഗമുള്ള ഒരു അംഗമാണ് എയ്‌സറോള എന്നു വിളിക്കുന്ന മാൽപ്പീജിയ എമാർജിനേറ്റ .
നിറയെ വൈറ്റമിൻ സി ഉള്ള ഈ ഫലം കായയ്ക്കായി നട്ടുവളർത്താറുണ്ട്.
ഈ കുടുംബത്തിലെ പല അംഗങ്ങളും പരാഗണം നടത്തുന്ന ജീവികൾക്ക് തേനും പൂമ്പൊടിയുമല്ലാതെ പോഷകമുള്ള ഒരു എണ്ണ ലഭിക്കാൻ ഇടയാക്കാറുണ്ട്.
ജനുസുകൾ Acmanthera Acridocarpus Adelphia Aenigmatanthera Alicia Amorimia Aspicarpa Aspidopterys Banisteriopsis Barnebya Blepharandra Brachylophon Bronwenia Bunchosia Burdachia Byrsonima Calcicola Callaeum Calyptostylis Camarea Carolus Caucanthus Christianella Clonodia Coleostachys Cordobia Cottsia Diacidia Dicella Digoniopterys Dinemagonum Dinemandra Diplopterys Echinopterys Ectopopterys Excentradenia Flabellaria Flabellariopsis Gallardoa Galphimia Gaudichaudia Glandonia Heladena Henleophytum Heteropterys Hiptage Hiraea Janusia Jubelina Lasiocarpus Lophanthera Lophopterys Madagasikaria Malpighia Malpighiodes Mascagnia Mcvaughia Mezia Microsteira Mionandra Niedenzuella Peregrina Peixotoa Philgamia Psychopterys Pterandra Ptilochaeta Rhynchophora Ryssopterys Skoliopteris Spachea Sphedamnocarpus Stigmaphyllon Tetrapterys Thryallis Triaspis Tricomaria Triopterys Tristellateia Verrucularia Verrucularina അവലംബം Davis,  C. C., and W. R. Anderson.
A complete phylogeny of Malpighiaceae inferred from nucleotide sequence data and morphology.
American Journal of Botany 97: 2031–2048.
Michener, C. D. 2000.
The Bees of the World .
913 pp. (p. 17-18) Vogel, S. 1974.
Ölblumen und ölsammelnde Bienen.
[Tropische und subtropische Pflanzenwelt. 7].
267 pp. പുറത്തേക്കുള്ള കണ്ണികൾ Malpighiaceae Malpighiaceae - description, taxonomy, phylogeny, literature, and nomenclature
മാൽക്കം എക്സ് (ആത്മകഥ) ഇംഗ്ലീഷ് വിലാസം https://ml.wikipedia.org/wiki/War_and_Peace
ഒരു ആഫ്രോ അമേരിക്കൻ സാമൂഹ്യപ്രവർത്തകനായിരുന്നു മാൽക്കം എക്സ് എന്നറിയപ്പെടുന്ന മാൽക്കം ലിറ്റിൽ May 19, 1925 – February 21, 1965) ന്റെ ആത്മകഥയാണ് "ദ ഓട്ടോ ബയോഗ്രഫി ഓഫ് മാൽക്കം എക്സ്".
മലയാളത്തിലേക്ക്  ഈ കൃതി വിവർത്തനം ചെയ്തത് എ.പി. കുഞ്ഞാമുവാണ്.
ഇസ്ലാമിക് പംബ്ലിഷിങ് ഹൗസ് 1999 ൽ ആണ് ഈ കൃതി മലയാളത്തിൽ പുറത്തിറക്കിയത്.
മാൽപീഗൈൽസ് ഇംഗ്ലീഷ് വിലാസം https://ml.wikipedia.org/wiki/Malpighiales
സപുഷ്പികളിൽ ഏറ്റവും കൂടുതൽ അംഗങ്ങളുള്ള നിരയാണ് മാൽപീഗൈൽസ് (Malpighiales) .
യൂഡികോട്ടുകളിലെ ഏതാണ്ട് 7.8 % അംഗങ്ങൾ ഈ നിരയിലാണ്.
വളരെയേറെ വ്യത്യസ്തത പുലർത്തുന്ന അംഗങ്ങൾ ഈ നിരയിലുണ്ട്.
എ പി ജി 3 സിസ്റ്റം പ്രകാരം 35 സസ്യകുടുംബങ്ങളാണ് ഈ നിരയിലുള്ളത്.
245 ജനുസുകളിലായി ഏതാണ്ട് 6300 സ്പീഷിസുകൾ ഉള്ള യൂഫോർബിയേസീ ആണ് ഏറ്റവും വലിയ കുടുംബം.
അവലംബം പുറത്തേക്കുള്ള കണ്ണികൾ വിക്കിസ്പീഷിസിൽ Malpighiales എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.
Malpighiales എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
പ്യോംങ്യാംഗ് മെട്രോ
ഉത്തരകൊറിയയുടെ തലസ്ഥാനമായ പ്യോങ്‌യാങ്ങിലെ ഒരു ദ്രുത ഗതാഗത സംവിധാനമാണ് പ്യോങ്‌യാങ് മെട്രോ ( Chosŏn'gŭl : 평양 지하철도 ; MR : P'yŏngyang Chihach'ŏlto ) .
ഈ മെട്രോയിൽ ഛൊല്ലിമ ലൈൻ , ഹ്യോക്സിന് ലൈൻ എന്നിങ്ങനെ രണ്ട് പാതകൾ അടങ്ങിയിരിക്കുന്നു.
പ്രവർത്തിക്കുന്ന, പുഹുന്ഗ് സ്റ്റേഷൻ -ൽ നിന്ന് വടക്കോട് തെദൊന്ഗ് നദി തീരത്തിന് സമാന്തരമായി പുൽഗുന്ബ്യോല് സ്റ്റേഷൻ വരെ ഓടുന്നു.
ഹ്യോക്സിന് ലൈൻ തെക്കുപടിഞ്ഞാറുള്ള ക്വന്ഗ്ബൊക് സ്റ്റേഷനിൽ നിന്നും വടക്ക്കിഴക്ക് ദിക്കിലുള്ള രഗ്വോന് സ്റ്റേഷനെ ബന്ധിപ്പിക്കുന്നു.
രണ്ട് വരികളും ചാവ്നു സ്റ്റേഷനിൽ സന്ധിക്കുന്നു.
പ്യോങ്‌യാങ് മെട്രോയിൽ പ്രതിദിന യാത്രക്കാരുടെ എണ്ണം 300,000 മുതൽ 700,000 വരെയാണ്.
റോളിംഗ് സ്റ്റോക്കും അനുബന്ധ ഇലക്ട്രോണിക് ഉപകരണങ്ങളും ചൈനയിൽ നിന്ന് ഇറക്കുമതി ചെയ്തുകൊണ്ടാണ് ഈ മെട്രോയുടെ ഘടനാപരമായ എഞ്ചിനീയറിംഗ് ഉത്തര കൊറിയ പൂർത്തിയാക്കിയത്.
പിന്നീട്  ഇത് ജർമ്മനിയിൽ നിന്നുള്ള റോളിംഗ് സ്റ്റോക്ക് ഉപയോഗിച്ച് മാറ്റി.
പ്യോങ്‌യാങ് മെട്രോയുടെ നിർമ്മാണത്തെയും ചരിത്രത്തെയും സംബന്ധിച്ചുള്ള ഒരു മ്യൂസിയവും ഉണ്ട്.
മെട്രോ ശൃംഖലയുടെ നിർമ്മാണം 1965 ൽ ആണ് ആരംഭിക്കുന്നത്.
1969 നും 1972 നും ഇടയിൽ പ്രസിഡന്റ് കിം ഇൽ-സംഗ് സ്റ്റേഷനുകൾ പൊതുജനങ്ങൾക്കായി തുറന്നുകൊടുത്തു.
1987 ൽ നിർമ്മിച്ച ഏറ്റവും വലിയ രണ്ട് സ്റ്റേഷനുകളായ പുഹാങ്, യാങ്‌വാങ് എന്നിവ ഒഴികെ, 16 പബ്ലിക് സ്റ്റേഷനുകളിൽ ഭൂരിഭാഗവും 1970 കളിലാണ് നിർമ്മിച്ചത്.
1971-ൽ പൊന്ഘ്വ സ്റ്റേഷന് വേണ്ടി തെദൊന്ഗ് നദി ക്ക് കീഴിൽ ഒരു തുരങ്കം പണിയുന്നതിനിടയിൽ ഒരു വലിയ അപകടം സംഭവിച്ചിരുന്നു.
അപകടത്തിൽ 100 തൊഴിലാളികളെങ്കിലും മരിച്ചുവെന്ന് ചില വൃത്തങ്ങൾ പറയുന്നു.
തുരങ്കത്തിന്റെ ഈ പ്രത്യേക വിഭാഗം ഒരിക്കലും പൂർത്തിയാക്കിയിട്ടില്ല; മെട്രോ ശൃംഖല ഇപ്പോൾ നദിയുടെ പടിഞ്ഞാറ് ഭാഗത്തായാണ് സ്ഥിതി ചെയ്യുന്നത്.
110 metres (360 ft) ട്രാക്ക് ഉള്ള ലോകത്തിലെ ഏറ്റവും ആഴമേറിയ മെട്രോകളിൽ ഒന്നാണ് പ്യോങ്‌യാങ് ഭൂഗർഭ മെട്രോ; ഭൂമിയുടെ പ്രതലത്തിൽ, ഈ മെട്രോക്ക് പാതകളോ, സ്റ്റേഷനുകളോ ഒന്നും തന്നെയില്ല.
മെട്രോയുടെ ആഴവും പുറത്തെ ലൈനുകളുടെ അഭാവവും കാരണം, അതിന്റെ സ്റ്റേഷനുകൾക്ക് ബോംബ് ഷെൽട്ടറുകളായി പ്രവർത്തിക്കാൻ സാധിക്കും, ഇതിനായി ഇടനാഴികളിൽ സ്ഫോടന വാതിലുകൾ നൽകിയിട്ടുണ്ട്.
എസ്‌കലേറ്റർ വഴി നിലത്തു നിന്ന് പ്ലാറ്റ്ഫോമിലേക്ക് എത്താൻ മൂന്നര മിനിറ്റ് എടുക്കും.
മെട്രോ വളരെ ആഴമുള്ളതിനാൽ  പ്ലാറ്റ്‌ഫോമിലെ താപനില വർഷം മുഴുവനും സ്ഥിരമായി 18 °C (64 °F) നിലനിർത്തുന്നു.
സെന്റ് പീറ്റേഴ്‌സ്ബർഗ് മെട്രോയും അതിന്റെ എല്ലാ സ്റ്റേഷനുകളുടെയും ശരാശരി ആഴത്തെ അടിസ്ഥാനമാക്കി ഏറ്റവും ആഴമേറിയതാണെന്ന് അവകാശപ്പെടുന്നുണ്ട്.
കീവ് മെട്രോയുടെ സ്വിയൊതൊഷിൻസ്കൊ-ബ്രൊവർസ്ക ലൈൻലെ 105.5 metres (346 ft) ആഴമുള്ള ആഴ്സണൽന സ്റ്റേഷനാണ് നിലവിൽ ലോകത്തെ ഏറ്റവും ആഴമുള്ള സ്റ്റേഷൻ.
സ്വിറ്റ്‌സർലൻഡിലെ ഗോത്‌ഹാർഡ് ബേസ് ടണലിന് മുകളിൽ സ്ഥിതിചെയ്യുന്ന പോർട്ട അൽപിന റെയിൽവേ സ്റ്റേഷന് 800 m (2,600 ft) ആഴം കണക്കാക്കിയിരുന്നു.
പക്ഷേ പദ്ധതി അനിശ്ചിതമായി 2012 ൽ നിർത്തലാക്കി.
മെട്രോസിസ്റ്റം ആദ്യം 825 വോൾട്ടുകളിൽ വൈദ്യുതീകരിച്ചു.
പക്ഷേ ക്ലാസ് ജി‌ഐ സെറ്റുകളുടെ പ്രവർത്തനത്തിനായി വോൾട്ടത 750 വോൾട്ടുകളായി താഴ്ത്തി.
2012 ൽ കൊറിയൻ സെൻട്രൽ ടെലിവിഷൻ , പ്യോങ്‌യാങ് വാസ്തുവിദ്യാ ഉത്സവത്തിൽ പ്രദർശിപ്പിച്ച മാങ്‌യോങ്‌ഡേ എന്ന പുതിയ സ്റ്റേഷന്റെ രൂപചിത്രങ്ങൾ പുറത്തിറക്കി.
2019 ൽ, കെയ്‌സൺ സ്റ്റേഷനും ടോംഗിൽ സ്റ്റേഷനും നവീകരിക്കുകയും അറിയിപ്പുകൾ കാണിക്കുന്ന ടിവികളും, തിളക്കമാർന്ന ലൈറ്റിംഗും കൂട്ടിചേർക്കുകയും ചെയ്തു.
ഇതിനെത്തുടർന്ന് 2020 ൽ ജോനു സ്റ്റേഷനും ചോൻസുംഗ് സ്റ്റേഷനും നവീകരിച്ചു.
ഓരോ കുറച്ച് മിനിയും ഇടവിട്ട് പ്രവർത്തിക്കാനാണ് പ്യോങ്‌യാങ് മെട്രോ രൂപകൽപ്പന ചെയ്തത്.
തിരക്കുള്ള സമയങ്ങളിൽ, ട്രെയിനുകൾക്ക് കുറഞ്ഞത് രണ്ട് മിനിറ്റ് ഇടവേളയിൽ ഓടിക്കാൻ കഴിയും.
ട്രെയിനുകളിൽ സംഗീതവും മറ്റ് റെക്കോർഡിംഗുകളും പ്ലേ ചെയ്യാനുള്ള സംവിധാനമുണ്ട്.
ദിവസവും  സാധാരണയായി, ഓരോ 5 മിനിറ്റിലും, തിരക്കുള്ള സമയങ്ങളിൽ 3 മിനിറ്റിലും  ടെയിനുകൾ ഓടുന്നു.
ചിത്രശാല പുഹാംഗ് സ്റ്റേഷന്റെ പ്രവേശന കവാടത്തിലെ മ്യൂറൽ സൈനിക രീതിയിലുള്ള യൂണിഫോമിലെ ഒരു സ്റ്റാഫ് പ്ലാറ്റ്ഫോമിൽ ഒരു പൊതു പത്ര പ്രദർശനം കെയ്‌സൺ സ്റ്റേഷനിൽ കിം ഇൽ-സങ്ങിന്റെ പ്രതിമ പോങ്‌വ സ്റ്റേഷനിലെ സോഷ്യലിസ്റ്റ് റിയലിസ്റ്റ് മ്യൂറൽ 9 സെപ്റ്റംബർ 2015 പുഹാംഗ് സ്റ്റേഷനിലെ പത്രം പുഹാംഗ് സ്റ്റേഷനിലെ എസ്‌കലേറ്ററുകൾ പുഹാംഗ് സ്റ്റേഷനിലെ മ്യൂറൽ കെയ്‌സൺ സ്റ്റേഷനിലെ പ്യോങ്‌യാങ് മെട്രോ മാപ്പ് അവലംബം ↑ ↑ ↑ {{ cite news }} : Empty citation ( help ) ↑ ↑ {{ cite news }} : Empty citation ( help ) ↑ {{ cite news }} : Empty citation ( help ) ↑ ↑ ↑ ↑ ↑ {{ cite web }} :  CS1 maint: unrecognized language ( link ) ↑ {{ cite news }} : Empty citation ( help ) ↑ Официальный сайт киевского метрополитена .
Kyiv Metro.
പ്യൂർട്ടോറിക്കൻ കയ്യാല (കൽഭിത്തികൾ) നബാർഡിന്റെ സാമ്പത്തിക സഹായത്തോടെ വയനാട് സോഷ്യൽ സർവീസ് സൊസൈറ്റി പോർലോം നീർത്തട പ്രദേശത്തു നിർമിച്ച കല്ല് കയ്യാല
പ്യൂർട്ടോറിക്കൻ കയ്യാല ചെരിവിനു കുറുകെ ഒരു സസ്യ തടസ്സമോ, മൺഭിത്തിയോ, കൽഭിത്തിയോ ഉണ്ടാക്കി പ്രകൃത്യാ തന്നെ സാവധാനം മണ്ണ് വന്നടിഞ്ഞ് തട്ടുകളുണ്ടാവുന്ന ഒരു മണ്ണ് ജലസംരക്ഷണ നിർമ്മിതിയാണ് പ്യൂർട്ടോറിക്കൻ കയ്യാല (Puerto Rican Terrace).
ചെരിവ് കൂടിയ ഭൂമി തട്ടുകളാക്കി കൃഷി ചെയ്യണമെന്നാണ് അലിഖിത നിയമം.
എന്നാൽ ആഴം കുറഞ്ഞ മണ്ണിൽ തട്ടുതിരിക്കൽ ആശാസ്യമല്ല.
മാത്രവുമല്ല, കുത്തനെയുള്ള ചരിവുകളിൽ തട്ടുതിരിക്കൽ ചിലവേറിയതുമാണ്.
പ്യൂർട്ടോറിക്ക എന്ന മധ്യ അമേരിക്കൻ രാജ്യത്തിൽ കേരളത്തിന് സമാനമായ സാഹചര്യങ്ങളാണുള്ളത്.
ഇവിടെ അവലംബിച്ച്‌ പോന്ന രീതി കേരളത്തിന്റെ മലയോര പ്രദേശങ്ങളിൽ അനുകരിച്ച് കാണുന്നു.
കേരളത്തിൽ പൊതുവെ ഉരുളൻ കല്ലുകൾ മൂലം കൃഷി പ്രയാസകരമായ ഇടുക്കി ജില്ലയിലെ പ്രദേശങ്ങളിൽ ഇത്തരം കൽഭിത്തിയാണ് പ്രചാരത്തിലുള്ളത്.
15 - 20 സെന്റീ മീറ്റർ വാനം മാന്തി ഒന്ന് - ഒന്നര മീറ്റർ ഉയരത്തിലാണ് കല്ലടുക്ക് ഭിത്തികൾ തയ്യാറാക്കുന്നത്.
നല്ല ഉറപ്പുള്ള മണ്ണിൽ നിലം തല്ലിയുപയോഗിച്ച് അടിച്ചുറപ്പിച്ച മൺഭിത്തിയും നിർമ്മിക്കാവുന്നതാണ്.
നീലഗിരി മേഖലയിൽ ഗ്വാട്ടിമല പുല്ലുപയോഗിച്ചും പ്യൂർട്ടോറിക്കൻ ടെറസ്സുകൾ നിർമിക്കുന്നു.
സുബാബുൾ, ശീമക്കൊന്ന എന്നിവ അടുപ്പിച്ച് നട്ടാലും ഇതേ ഫലം തന്നെ ലഭിക്കുന്നതാണ്.
കർഷകർ തന്നെ കണ്ടെത്തി ആരംഭിച്ചതോ, യൂറോപ്യന്മാർ കൊണ്ടുവന്നതോ ആയ പ്യൂർട്ടോറിക്കൻ മോഡലുകളാണ് കയ്യാലകൾ (Puertorican Terrace).
ഇവ മലഞ്ചെരിവുകളിൽ വ്യാപകമായി സ്വീകരിച്ചു കാണുന്നു.
കേരളത്തെപ്പോലെ മലമ്പ്രദേശങ്ങൾ ധാരാളമുള്ള പ്യൂർട്ടോറിക്ക, ഹോണ്ടുറാസ് തുടങ്ങിയ മധ്യ അമേരിക്കൻ രാജ്യങ്ങളിൽ വ്യാപകമായി സ്വീകരിച്ചു കാണുന്ന മണ്ണു സംരക്ഷണ രീതിയാണിത്.
പറമ്പിലെ കല്ലുകൾ പെറുക്കി കൽഭിത്തിയുണ്ടാക്കി സാവധാനം മണ്ണുവന്നടിഞ്ഞു തട്ടായിത്തീരാൻ അനുവദിക്കുന്നു.
ഏകദേശം മൂന്നു നാലു വർഷം കൊണ്ട് ഇവിടെ ടെറസ് രൂപപ്പെടും. 'പ്യൂർട്ടോറിക്ക'  എന്ന കൊച്ചു രാജ്യത്തിന്റെ പേരിലാണ് ഈ രീതി ഇവിടെ അറിയപ്പെടുന്നതെങ്കിലും ലോകത്തിന്റെ പല ഭാഗങ്ങളിലും സമാനമായ രീതികളുണ്ട്.
കാലിഫോർണിയ ടെറസ്, ഫാന്യാ ജു, അൾജീരിയ ടെറസ് എന്നിവ ഉദാഹരണം.
മണ്ണു വന്നടിഞ്ഞ് തട്ടായിത്തീരാൻ അനുവദിക്കുന്ന പ്രത്യേക വരമ്പുകൾ അഥവാ ഭിത്തികൾ കേരളത്തിൽ 'കയ്യാല' എന്നാണ് അറിയപ്പെടുന്നത്.
പ്യൂർട്ടോറിക്കൻ കയ്യാലകളുടെ പ്രാധാന്യം
സാർവത്രിക മണ്ണുനഷ്ട സൂത്രവാക്യം (Universal Soil Loss Equation) പ്രകാരം ചെരിവു കൂടിയതും മഴ കൂടുതലുള്ളതുമായ പ്രദേശങ്ങളിൽ കാർഷിക രീതികൾക്കൊണ്ടു മാത്രം മണ്ണു സംരക്ഷണം ഉറപ്പാക്കാനാവില്ല.
യാന്ത്രിക രീതികളായ തട്ടുതിരിക്കൽ, ബണ്ടു നിർമാണം, ഇടത്തട്ടുകൾ എന്നിവ കൂടിയുണ്ടെങ്കിലേ മണ്ണുനഷ്ടം കുറക്കാനാവൂ.
മലയോരങ്ങളിൽ മണ്ണിന് ആഴം കുറവായതുകൊണ്ട് സാധാരണ തട്ടുതിരിക്കൽ (Bench Terracing) പ്രായോഗികമല്ല.
ഇതിന് പരിഹാരമായാണ് പ്യൂർട്ടോറിക്കൻ മോഡൽ കയ്യാലകൾ മലഞ്ചെരിവുകളിൽ വ്യാപകമായി ഉപയോഗപ്പെടുത്തുന്നത്.
ഇതിനോടൊപ്പം സസ്യങ്ങളുടെ നിരകളും മറ്റു മണ്ണുസംരക്ഷണ പ്രവർത്തികളും വേണമെന്നാണ് ശാസ്ത്രീയ ശുപാർശ.
പ്യൂർട്ടോറിക്കൻ ടെറസുകൾക്ക് ബെഞ്ച് ടെറസുകളെക്കാൾ ചെലവു കുറവായിരിക്കുമെന്നു മാത്രമല്ല, മറ്റുചില മെച്ചങ്ങളുമുണ്ട്.
നിരപ്പുതട്ട് നേരിട്ടുണ്ടാക്കുമ്പോൾ കുറെ ഭാഗത്തെ മേൽമണ്ണുമാറി അടിമണ്ണ് വെളിയിലാക്കപ്പെടുന്നു.
ആദ്യകാലത്ത് വിളവു കുറയാൻ ഇത് കാരണമാവും.
വൻതോതിൽ മണ്ണിളകുകയും ചെയ്യും.
എന്നാൽ  പ്യൂർട്ടോറിക്കൻ മാതൃകയിൽ ടെറസ് നിർമാണം സാവധാനത്തിലായതുകൊണ്ട് ഇത്തരം വിപരീതഫലങ്ങൾ ഒഴിവായിക്കിട്ടും.
വിവിധ തരം കയ്യാലകൾ
മൺ കയ്യാലയും കല്ലു കയ്യാലയുമുണ്ട്.
പറമ്പിലെ കല്ലുകൾ പെറുക്കി വച്ചാണ് സാധാരണ കയ്യാല കെട്ടുക.
പറമ്പിലെ കല്ലു മാറിക്കിട്ടും എന്നൊരു മെച്ചവുമുണ്ട്.
മൺ കയ്യാലയാണെങ്കിൽ 'നിലംതല്ലി' ഉപയോഗിച്ച് അടിച്ച് ഉറപ്പിച്ചു ശരിയാക്കണം.
കയ്യാലക്ക് സമാന്തരമായി പുല്ലുവച്ചു പിടിപ്പിക്കുന്നത് നല്ലതാണ്.
പോതപ്പുല്ല് സാധാരണ നടാറുണ്ട്.